16/09/2015 | Administración LocalMunicipal
Outes
Anuncio de prezos de xestión directa piscina

A Xunta de Goberno Local, en sesión do 1 de setembro do 2015, acordou, por delegación do Pleno, aprobar a modificación dos prezos públicos polo desenvolvemento de actividades no complexo da piscina municipal de Outes, co gallo da asunción da xestión directa polo Concello daquela instalación deportiva. En cumprimento dos artigos 59.6 e 60 da Lei 30/1992, do 26 de novembro, de réxime xurídico das administracións públicas e do procedemento administrativo común, e 47 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, publícase o texto íntegro do acordo regulador dos prezos públicos esixidos polos servizos e actividades desenvolvidas na piscina municipal de Outes. ARTIGO 1.–FUNDAMENTO E NATUREZA. Consonte os artigos 41 a 47 e 127 da Lei reguladora de facendas locais (texto refundido aprobado polo Rdl 2/2004, do 5 de marzo –en diante LRFL–), este Concello establece o prezo público pola prestación de servizos no complexo da piscina municipal de Outes. ARTIGO 2.–CONCEPTO. O prezo público constitúe unha prestación patrimonial de carácter público que satisfarán os usuarios que voluntariamente soliciten a prestación dos servizos ou a realización de actividades no complexo da piscina municipal. ARTIGO 3.–OBRIGADOS AO PAGO. Están obrigados ao pago do prezo público as persoas físicas ou xurídicas (entidades, clubes, federacións, etc.) que soliciten os servizos prestados na piscina. ARTIGO 4.–CONTÍA. O prezo público esíxese con suxeición ás seguintes tarifas: 1. TARIFA DE ACCESO UNIVERSAL (piscina+ximnasio) A) Inscricións (matrícula) Familiar 12,50 € Individual 12,50 € Non se lles esixirá cota de matrícula aos usuarios que se inscriban durante os tres primeiros meses da concesión. B) Abonos (prezos mensuais) 1. Individual xeral 26,00 € 2. Familiar – Titular 31,00 € – Cónxuxe 5,00 € – Fillo menor de 18 anos 5,00 € 3. Terceira idade (titular de 65 anos ou máis) 18,50 € 4. Xoven (titular menor de 18 anos) 18,50 € No mes de agosto só se aboará unha cota de mantemento de 8,00 €. C) Entradas De persoas non abonadas 4,00 € Bono de dez entradas 30,00 € 2. TARIFA DE ACCESO AO XIMNASIO Prezo mensual 15,00 € 3. CURSOS (prezos mensuais) a) CURSOS DE SECO 1. Curso de 1 día/semana 7, 50 € 2. Curso de 2 día/semana 15,00 € 3. Curso de 3 día/semana 22,50 € b) CURSOS DE AUGA 1. Curso de 1 día/semana 12,50 € 2. Curso de 2 día/semana 25,00 € 3. Curso de 3 día/semana 37,00 € 4. OUTRAS ACTIVIDADES (prezos mensuais) a) Ximnasia de mantemento 7,50 € b) Musculación 15,00 € 5. PISTA DE PÁDEL (prezo por hora) 4,00 € Os usuarios da tarifa de acceso universal terán un desconto do 50% nos prezos dos cursos de seco e de auga (tarifas 3. A e 3. B). O abono individual xeral permite o uso individual das instalacións durante o horario no que permanezcan abertas ao público. O abono familiar permite o uso das instalación a todos os membros da unidade familiar. O abono da terceira idade individual permite o uso individual das instalacións deportivas a persoas maiores de 65 anos. O abono xove permite o uso individual das instalacións a persoas de ata 18 anos o horario no que permanezcan abertas ao público. ARTIGO 5.–OBRIGACIÓN DE PAGO E PRAZOS DE PAGO.1. A obrigación de pago xurdirá con carácter xeral cando se inicie a prestación dos servizos correspondentes, sen prexuízo do establecido nos apartados seguintes. Non obstante, cando por causas non imputables ao demandante do servizo este non se chegue a prestar, procederá a devolución do importe efectivamente aboado.2. Nos prezos regulados nas tarifas 1. B), 2, 3 e 4 a obrigación de pago nace o primeiro día de cada mes natural, agás no mes no que se solicite a alta que xurdirá o día en que se solicite aquela no servizo corresnpondente. Os prezos recollidos nestas tarifas non se prorretarearán por períodos inferiores ao mes, agás nos supostos en que o servizo non se preste por causas non imputables ao usuario, en cuxo caso prorratearanse en función dos días naturais nos que non se prestara o servizo. O prazo de pago destas tarifas será o propio mes natural no que naza a obrigación de pago.3. Os prezos establecidos nas tarifas 1. A), 1. C), e 5 esixiranse en réxime de depósito previo, que se realizará cando se solicite a prestación do servizo e, en todo caso, antes do seu comezo, aboándose mediante autoliquidación. O ingreso efectuarase nas entidades financeiras autorizadas polo Concello ou nas propias instalacións da piscina.4. Estas tarifas enténdense sen prexuízo da repercusión legal que, no seu caso, deba realizarse polos impostos indirectos que graven a prestación do servizo ou acto suxeito. ARTIGO 6.–PROCEDEMENTO DE PREMA. As débedas por impago dos prezos serán esixibles polo procedemento de constrinximento consonte os artigos 10.1 e 46.3 da LRFL. ARTIGO 7.–DELEGACIÓNS. De acordo co artigo 47 da LBRL, o establecemento de novos prezos ou tarifas, así como a modificación das existentes delégase na Xunta de Goberno Local do Concello. DISPOSICIÓN DERRADEIRA O presente acordo entrará en vigor trala súa publicación no Boletín Oficial da Provincia da Coruña, na páxina dixital e no taboleiro de edictos da Corporación. Outes, 8 de setembro do 2015. O alcalde Asdo.: Carlos E. López Crespo